Ghabh na Gardaí bean agus fear indiaidh do trí eachtra tarlúint faoi chóngar dá gcéile i dtuaisceart Bhaile Átha Cliath in imeacht chúpla uair a chloig aréir. San eachtra is tromchúisi maraíodh fear nuair a scaoileadh e sa chuid uachtar da chorp i gCúirt Chill Áirne, ceap árasáin. In eachtra eile robáladh fear tacsaí sa cheantar céanna tamall beag níos moille. Tá fear agus bean á gceistiú, an fear faoin robáil agus an bhean faoin scaoileadh. Níor ainmníodh fós an fear a scaoileadh. Agus sa cheantar céanna ionsaíodh fear gan dídeán ar Lána Mabbott. Robáladh an fear agus tá na Gardaí ag fiosrú na heachtra sin.